Χοιρινό με κόκκινο κάρι και κόκκους πράσινου πιπεριού
Οι κόκκοι πιπεριού προσθέτουν μια ιδιαίτερη, πολύ φρέσκια και πικάντικη, αλλά όχι υπερβολικά καυτερή γεύση στο χοιρινό.
60 ml κρέµα καρύδας *, 2 κουτ. σούπας κόκκινη πάστα κάρι *, 3 κουτ. σούπας fish sauce * (σάλτσα ψαριού), 1½ κουτ. σούπας ζάχαρη από φοίνικα (σε καταστήµατα µε ασιατικά ή βιολογικά προϊόντα – αντικαθιστούµε µε καστανή ζάχαρη, µε διαφορετικό γευστικό αποτέλεσµα), 500 γρ. χοιρινό ψαρονέφρι, κοµµένο σε κύβους 2-3 εκ., 450 ml γάλα καρύδας *, 1 µελιτζάνα, κοµµένη σε κύβους, 10 κόκκοι πράσινου πιπεριού *, 1 κουτ. σούπας ξύσµα από λάιµ, 2 κόκκινες πιπεριές τσίλι, ξεσποριασµένες και κοµµένες σε λεπτές φέτες, για το γαρνίρισµα, αλάτι
Για το χοιρινό με κόκκινο κάρι και κόκκους πράσινου πιπεριού, βάζουµε την κρέµα καρύδας σε ένα γουόκ ή σε µια κατσαρόλα και σιγοβράζουµε σε µέτρια φωτιά για περίπου 5 λεπτά ή µέχρι να διαχωριστεί η κρέµα και να σχηµατιστεί µια στρώση από λάδι στην επιφάνεια. Ανακατεύουµε την κρέµα, αν αρχίσει να παίρνει χρώµα κοντά στα τοιχώµατα.Προσθέτουµε την πάστα κάρι, ανακατεύουµε καλά και µαγειρεύουµε για 2-3 λεπτά, µέχρι να βγάλει τα αρώµατά της.Προσθέτουµε τη σάλτσα ψαριού και τη ζάχαρη και µαγειρεύουµε για άλλα 2 λεπτά ή µέχρι το µείγµα να αρχίσει να σκουραίνει.Προσθέτουµε το χοιρινό και ανακατεύουµε για 5-7 λεπτά.Προσθέτουµε το γάλα καρύδας στην κατσαρόλα ή στο γουόκ και σιγοβράζουµε σε µέτρια φωτιά για άλλα 5 λεπτά.Προσθέτουµε τις µελιτζάνες και τους κόκκους πράσινου πιπεριού και µαγειρεύουµε για 8-10 λεπτά.Προσθέτουµε το ξύσµα λάιµ. ∆οκιµάζουµε και αλατίζουµε, αν χρειάζεται.Μεταφέρουµε το χοιρινό με κόκκινο κάρι και κόκκους πράσινου πιπεριού σε ένα µπολ σερβιρίσµατος και πασπαλίζουµε µε τα τσίλι. Σερβίρουµε µε ρύζι.
Μελιτζάνες,Πιπεριές,Χοιρινό